Airbnb เตรียมเสนอขายหุ้น IPO กลางปีหน้า หลังมีรายได้ไตรมาส 3 กว่า 1 พันล้านดอลลาร์ - FINNOMENA
Airbnb เผยรายได้ในช่วง 3 เดือนที่ผ่านมาระบุบริษํทมีรายได้มากกว่า 1 พันล้านดอลลาร์สหรัฐ และนับเป็นไตรมาสที่ดีที่สุดของแอร์บีเอ็นบีที่เคยมีมา ขณะเดียวกันแอร์บีเอ็นบีกำลังเตรียมจะเสนอขายหุ้นในตลาดหลักทรัพย์เป็นครั้งแรก
20 พ.ย. 2561

Airbnb เผยรายได้ในช่วง 3 เดือนที่ผ่านมาระบุบริษํทมีรายได้มากกว่า 1 พันล้านดอลลาร์สหรัฐ และนับเป็นไตรมาสที่ดีที่สุดของแอร์บีเอ็นบีที่เคยมีมา ขณะเดียวกันแอร์บีเอ็นบีกำลังเตรียมจะเสนอขายหุ้นในตลาดหลักทรัพย์เป็นครั้งแรก
การเปิดเผยในครั้งนี้มีขึ้นขณะที่แอร์บีเอ็นบีเตรียมเสนอขายหุ้นสามัญครั้งแรก (IPO) ในตลาดหลักทรัพย์ ซึ่งจะเกิดขึ้นเร็วที่สุดในกลางปีหน้า โดยคาดว่าจะมีมูลค่ารวมหุ้นมากกว่า 3 หมื่นล้านดอลลาร์สหรัฐ
ทั้งนี้แอร์บีเอ็นบียังเปิดเผยว่านับตั้งแต่บริษัทเปิดมามีผู้ใช้บริการบนแพลตฟอร์มแล้วมากกว่า 400 ล้านคน โดยในไตรมาส 3 นี้มีผู้ใช้เพิ่มขึ้นในกรุงปักกิ่ง เม็กซิโกซิตี โจฮันเนสเบิร์ก และเบอร์มิงแฮม
อย่างไรก็ตามทางการกรุงปารีสเริ่มต้นฟ้องร้องแอปพลิเคชั่นแอร์บีเอ็นบี และแอพปลิเคชั่นลักษณะเดียวกันอื่นๆ โดยอ้างว่าธุรกิจดังกล่าวส่งผลต่อราคาที่พักอาศัยในท้องถิ่น นอกจากนี้ยังส่งผลให้รัฐเสียรายได้จากการเก็บภาษีเงินได้ซึ่งมักไม่มีการเปิดเผย
ที่มา : https://www.prachachat.net/world-news/news-252337
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: